**Ревизорски извјештај**

|  |  |
| --- | --- |
| **Назив ревизије:** | Ревизија збрињавања и нешкодљивог одстрањивања паса луталица у Одјељењу за инспекцијске послове  |
| **Временски период обухваћен ревизијом:** | 03/04/2023 - 28/04/2023 |
| **Број ревизије:** | 13-014-129/23 |
| **Назив ревидираног субјекта/oрганизационе јединице укључене у ревидирани процес:** | Одјељење за инспекцијске послове |
| **Вођа ревизорског тима:** | Зоран Дебељак |
| **Чланови ревизорског тима:**  | Зоран Дебељак  |
| ИЗВРШНИ РЕЗИМЕ |
| **Слободан текст** (навести кратак опис циљева и обима ревизије, најзначајнијих налаза ревизије и њима везаних ризика) |  У буџету општине Прњавор се годишње издвајају одређена средства за нешкољиво уклањање паса луталица. Ухваћени пси се склањају са улица и смјештају у азил за напуштене животиње. Циљ ове интерне ревизије је да се утврди начин утрошка наведених средстава односно на који начин се исплаћују наведена средства. Ревизијом је утврђено да се сви ухваћени пси фотографишу, а на основу фотографија паса периодично се састављају записници комуналне полиције о броју ухваћених паса на основу којих хигијеничарска служба доставља рачуне, а појединачна цијена за хватање и смјештај паса је дефинисана у уговору. Већина ухваћених паса буде чипована, што је и законска обавеза, док мањи број ухваћених паса не испуни ту обавезу.  |
| 1. УВОД  |
| * 1. **Основ за ревизију:**
 |  |
| * 1. **Предмет ревизије:**
 |  |
| **1.3. Циљеви интерне ревизије:**  | 1. Осигурати нешкодљиво одстрањивање паса луталица.2. Осигурати да се средства исплаћују на основу записника о уклањању паса луталица.3. Осигурати да су уклоњени пси уписани у регистар паса. |
| **1.4. Обим интерне ревизије:**  | - Закон о заштити и добробити животиња („Службени гласник Републике Српске“ број 111/08),- Закон о ветеринарству Републике Српске („Службени гласник Републике Српске“ број 75/17),- 2 потписана уговора из 2022. године о нешкодљивом уклањању паса луталица,- 5 записника комуналне полиције из 2022. године о ухваћеним псима,- 5 издатих рачуна од стране хигијеничарске службе,- достављене информације о чиповању ухваћених паса  |
| **1.5. Полазне информације о ревидираном подручју**:  |  Уклањање паса луталица и незбринутих животиња контролише комунална полиција и ветеринарска инспекција у оквиру својих надлежности. Комунална полиција контролише број ухваћених паса и издаје налоге за уклањање истих, док ветеринарска инспекција контролише услове смјештаја и држања паса у прихватилишту за незбринуте животиње у смислу добробити животиња.Чланом 17. став (1) Закона о ветеринарству у Републици Српској („Службени гласник Републике Српске“ број 75/17) прописано је да је јединица локалне самоуправе дужна да на својој територији обезбиједи ветеринарску зоохигијенску службу која хвата и збрињава напуштене животиње у прихватилишта за животиње. Такође, члановима 30. и 31. Закона о заштити и добробити животиња („Службени гласник Републике Српске“ број 111/08) прописан је начин рада хигијеничарских служби. Општина Прњавор, како нема властиту зоохигијеничарску службу, склапа уговор на годишњем нивоу са Хигијеничарском службом „Јава“ Прњавор о уклањању паса луталица и незбринутих животиња. Контролама Хигијеничарске службе „Јава“ у 2022. години, констатовани су услови држања животиња, смјештај, исхрана и ветеринарско-медицинска њега у самом прихватилишту. Пси су са довољно воде, хране, медицински збринути, а по довозу у прихватилиште пролазе кроз карантински простор и посматрање. Уколико је потребно лијечење приступа се одмах, а уколико се покаже да је животиња здрава, након изласка из карантина који траје 7 – 10 дана, животиње се вакцинишу, чисте од паразита и обиљежавају микрочипом, а што је у складу са члановима 69. и 70. Закона о ветеринарству који говоре о обиљежавању паса и упису у регистар, као и члан 8. Закона о заштити и добробити животиња. |
| **1.6. Позитивни налази**: |  Нешкодљиво уклањање паса луталица на подручју општине Прњавор обезбјеђено је од стране Хигијеничарске службе "Јава" Прњавор која је била једини квалификовани понуђач на објављеном тендеру јавне набавке. Сви ухваћени пси на територији општине Прњавор се фотографишу и исто служи као доказ приликом састављања записника од стране комуналне полиције о броју ухваћених паса на основу којег се формира рачун о исплати средстава. У току 2022. године било је 5 записника комуналне полиције за ухваћена 162 пса. Склопљеним уговором је дефинисана цијена хватања једног пса, смјештај у хигијеничарску службу и основна ветеринарско-здравствена заштита у износу 105,00 КМ без ПДВ-а. Након што пси буду ухваћени постоји обавеза чиповања паса од стране овлаштене ветеринарске амбуланте. Након сваке исплате средстава, Хигијеничарска служба "Јава" достави комуналној полицији број чипованих паса у ветеринарски систем БиХ са алфанумеричким кодовима на основу којих се може провјерити када је пас ухваћен и смјештен у азил. |
| **1.7. Одговорности:**  |  |
| **1.8. Ограничења ревизије:**  |  |
|  |  |
| 2. НАЛАЗИ, ЗАКЉУЧЦИ И ПРЕПОРУКЕ |
| **Претходни ревизијски преглед** (спровођење препорука из претходне ревизије) |  |
| **Контролни циљ** |  Осигурати нешкодљиво одстрањивање паса луталица. |
| **Налази и закључци** (постојеће стање, очекивано стање, одступања постојећег од очекиваног стања, узроци одступања постојећег од очекиваног стања, учинци утврђених слабости): | 1 - Нешкодљиво уклањање паса луталица на подручју општине Прњавор обезбјеђено је од стране Хигијеничарске службе "Јава" Прњавор која је била једини квалификовани понуђач на објављеном тендеру јавне набавке. Хигијеничарска служба је служба за прикупљање напуштених, изгубљених и угинулих животиња које оснивају правна или физичка лица. У току 2022. године реализована су два потписана уговора о нешкодљивом уклањању паса луталица на подручју општине Прњавор. Чланом 31. став (1) Закона о заштити и добробити животиња прописано је да напуштене и изгубљене животиње скупљају запослени у хигијеничарској служби тако да животињи наносе најмање боли и патњи и предају их у прихватилишта за животиње, а Хигијеничарска служба "Јава" Прњавор је квалификована за нешкодљиво уклањање паса луталица односно води рачуна о безбједности паса приликом њиховог хватања тиме што их хвата у кавез или путем успављујућих стрелица. |
| **Препоруке** (корективна активност коју треба провести): |  |
| **Контролни циљ** |  Осигурати да се средства исплаћују на основу записника о уклањању паса луталица. |
| **Налази и закључци** (постојеће стање, очекивано стање, одступања постојећег од очекиваног стања, узроци одступања постојећег од очекиваног стања, учинци утврђених слабости): | 2 - Сви ухваћени пси на територији општине Прњавор се фотографишу и исто служи као доказ приликом састављања записника од стране комуналне полиције о броју ухваћених паса на основу којег се формира рачун о исплати средстава. У току 2022. године било је 5 записника комуналне полиције за ухваћена 162 пса (44+38+15+62+3). Број ухваћених паса некад буде и већи од евидентираних, али се исплаћује у складу са расположивим средствима у буџету. Обзиром да је првим уговором било обезбјеђено 12.000,00 КМ на ставци Средства за азил у буџету општине Прњавор за 2022. годину и да су иста утрошена у првој половини године, морало се ребалансом буџета обезбједити додатних 8.000,00 КМ и потписати још један уговор како би се уклонили сви пси који су се појавили на територији општине у другој половини године. Разлог због појаве великог броја паса на територији општине се налази и у томе да је Хигијеничарска служба "Јава" једина квалификована у сусједству и да општине које граниче са нашом немају азил за напуштене псе, па се често дешава да њихови пси луталице заврше на територији наше општине. Упоредним прегледом издатих рачуна и записника комуналне полиције утврђено је да су средства исплаћена у складу са бројем паса евидентираних записником комуналне полиције. Склопљеним уговором је дефинисана цијена хватања једног пса, смјештај у хигијеничарску службу и основна ветеринарско-здравствена заштита у износу 105,00 КМ без ПДВ-а. Првим уговором је дефинисана укупна цијена са ПДВ-ом од 11.916,45 КМ, а другим уговором цијена од 7.985,25 КМ са ПДВ-ом, чији збир одговара за ухваћена 162 пса током 2022. године у укупном износу 19.901,70 КМ, а што одговара укупном збиру појединачних рачуна (5.405,40 +4.668,30 + 1.842,75 + 7.616,70 + 368,55). |
| **Препоруке** (корективна активност коју треба провести): |  |
| **Контролни циљ** |  Осигурати да су уклоњени пси уписани у регистар паса. |
| **Налази и закључци** (постојеће стање, очекивано стање, одступања постојећег од очекиваног стања, узроци одступања постојећег од очекиваног стања, учинци утврђених слабости): | 3 - Након што пси буду ухваћени постоји обавеза чиповања паса од стране овлаштене ветеринарске амбуланте. Међутим, сви ухваћени пси се не чипују из разлога што сваки ухваћени пас мора проћи карантин од 10 дана у којем буде здравствено збринут, а неки ухваћени пси не преживе карантин и исти се не чипују. Такође се не чипују ни кучићи старости до три мјесеца, а неки ухваћени пси већ посједују чип. Стога, на основу напријед наведеног, број чипованих паса буде мањи од ухваћеног броја паса, односно од ухваћена 162 пса у 2022. години чиповано је њих 114 (35 + 28 + 9 + 40 + 2). Након сваке исплате средстава, Хигијеничарска служба "Јава" достави комуналној полицији број чипованих паса у ветеринарски систем БиХ са алфанумеричким кодовима на основу којих се може провјерити када је пас ухваћен и смјештен у азил. |
| **Препоруке** (корективна активност коју треба провести): |  |
| **Прихваћене:** |  |
| **Коментар руководства:**  |  |
| 3. ПРИЛОЗИ  |
|  |  |
|  |  |

|  |  |  |  |  |  |
| --- | --- | --- | --- | --- | --- |
|  |  |  |  |  |  |
|  | Зоран Дебељак, интерни ревизор |
|  |
| Коначан ревизорски извјештај је достављен:  |  |
| Одјељење за инспекцијске пословеРуководилац субјекта,а/а |